**Information til virksomhederne**

**Muligheder i forbindelse med LKV-projektet**

|  |  |
| --- | --- |
| Emne | Beskrivelse |
| Hvad er LKV-projektet? | LKV-projektet er en del af en større indsats for ordblinde og læsesvage.  Indsatsen blev aftalt i forbindelse med finansloven for 2012, men aktiviteterne foregår også i 2013. |
| LKV-projektet – tilbud til virksomhederne | LKV-projektet indebærer en række tilbud til virksomhederne. Her er de vigtigste:   * + Besøg af en udbyder af Ordblindeundervisning (OBU) og Forberedende Voksenundervisning (FVU)   + Informationsmøde i virksomheden om OBU/FVU m.v.   + Udviklingsprojekt i virksomheden - effektivisering af den skriftlige kommunikation   + Tilbud om deltagelse i et seminar, der handler om de muligheder, virksomhederne har for at effektivisere den skriftlige kommunikation. |
| Besøg af en udbyder af OBU/FVU | En opsøgende konsulent deltager i et møde i virksomheden. Konsulenten er tilknyttet en udbyder af OBU/FVU og har indgående kendskab til   * + ordblindhed/læsevanskeligheder   + IT-værktøjerne til ordblinde   + Uddannelsesmulighederne – specielt OBU og FVU   Fra virksomheden deltager mindst en ledelsesrepræsentant og mindst en tillidsrepræsentant i mødet.  Der orienteres om   * + Uddannelsesmuligheder for medarbejdere med læseproblemer (OBU, FVU m.v.)   + Støttemuligheder i tilknytning til OBU/FVU (SVU, de overenskomstbaserede kompetencefonde )   + De IT-værktøjer som er udviklet til personer med læseproblemer |
| Informationsmøde i virksomheden om OBU/FVU m.v. | En opsøgende konsulent tilknyttet en udbyder af OBU/FVU og en tidligere OBU/FVU-kursist besøger virksomheden og afholder et møde, hvor medarbejderne informeres om de muligheder, der er for ordblinde og andre med utilstrækkelige læsefærdigheder.  Medarbejderne orienteres om:   * + Uddannelsesmuligheder inden for OBU, FVU m.v.   + Støttemuligheder i tilknytning til OBU/FVU (SVU, kompetencefonde m.v.)   + De IT-værktøjer som er udviklet til personer med læseproblemer, herunder computeroplæsning, indscanning af dokumenter med efterfølgende oplæsning, stavehjælp, tale-til-tekst (Dictus, Dictus til mobiltelefon, Iphone m.v.), QR-koder, andet til mobiltelefoner   Der uddeles informationsmateriale vedrørende emnerne.  Der gennemføres – så vidt muligt - tests af deltagerne. |
| Udviklingsprojekt i virksomheden - effektivisering af den skriftlige kommunikation | En ekspert i ordblindhed/læsevanskeligheder hjælper virksomheden med at gennemgå den skriftlige information til/fra medarbejderne. Eksperten hjælper med at opstille en handlingsplan for, hvordan informationen kan effektiviseres, således at den tilegnes af alle.  Udviklingsprojektet tilpasses den enkelte virksomhed. Det kan fx indeholde:   * Indledende møde med ledelse/TR om rammer og muligheder * Gennemgang af relevante dele af virksomhedens interne kommunikation * Udvælgelse af konkrete indsatsområder * Konkrete forslag udarbejdes og afprøves * Afsluttende opsamling og rådgivning vedr. hvordan fokus kan fastholdes efter rådgivningsperiodens afslutning.   Virksomheden skal ikke betale for ekspertens medvirken. |
| Seminar om de muligheder er for at effektivisere den skriftlige kommunikation i virksomheden | En ekspert i ordblindhed/læsevanskeligheder og kommunikation informerer om virksomhedernes muligheder for at gøre den skriftlige information i virksomheden lettere tilgængelig for medarbejderne (ikke mindst de ordblinde).  Deltagerne præsenteres for de IT-værktøjer, der er udviklet (computerbaserede, mobiltelefonbaserede) til formålet.  Erfaringer fra andre virksomheder formidles – deltagerne drøfter mulighederne.  Varighed: ca. 3 timer. Deltagelse er gratis. |
| Kontakt | Projektleder Poul Christensen – tlf. 2178 6444 – eller projektsekretær Susanne Greve – tlf. 8892 0545. |